stanford-oval/wikipedia huggingface dataset:
Mitsuo Matayoshi

| Mitsuo Matayoshi |
| --- | --- |

Henkilötiedot
Syntynyt: 5. helmikuuta 1944  Ginowan, Okinawan prefektuuri, Japani
Kuollut: 20. heinäkuuta 2018 (74 vuotta)
Kansalaisuus:  Japani
Aiheesta muualla
Kotisivu
Mitsuo Matayoshi (jap. 又吉 光雄, 5. helmikuuta 1944 – 20. heinäkuuta 2018) oli japanilainen poliitikko, joka väitti olevansa Jeesus Kristus. Hän esiintyi nimillä ”ainoa Jumala Matayoshi Mitsuo Jeesus Kristus” (jap. 唯一神又吉光雄・イエス・キリスト, Yuiitsushin Matayoshi Mitsuo Iesu Kirisuto) ja ”Jeesus Matayoshi” (jap. 又吉イエス, Matayoshi Iesu). Hän johti perustamaansa Maailman taloudellisen yhteisön puoluetta (jap. 世界経済共同体党, Sekaikeizaikyōdōtaitō).
Matayoshi syntyi 5. helmikuuta 1944 Ginowanissa Okinawalla. Hän valmistui vuonna 1968 Chuon yliopistosta Tokiossa ja muutti takaisin Okinawalle opettajaksi yksityisessä koulussa (juku). Matayoshi koulutettiin protestanttisaarnaajaksi ja uskonnollisten oppituntien kautta hän kehitti eskatologiasta vaikutteita saaneen kristinuskon tulkintansa. Vuonna 1997 Matayoshi perusti Maailman taloudellisen yhteisön puolueen, joka perustuu hänen uskomukselleen omasta jumaluudestaan. Hänen aatteensa on sekä uskonnollinen että poliittinen yhdistelmä kristillistä eskatologiaa kuten Augustinuksen Jumalan valtiota ja konservatiivista kollektivismia.[lähde? ]
Poliittinen ohjelma

Ohjelmansa mukaan Matayoshi lupasi toimeenpanna viimeisen tuomion nykyisessä poliittisessa järjestelmässä. Hänen suunnitelmansa ensimmäinen askel oli tulla Japanin pääministeriksi. Sen jälkeen hän aikoi uudistaa Japanin yhteiskunnan ja ryhtyä Yhdistyneiden kansakuntien pääsihteeriksi. Matayoshi sanoi tulevansa hallitsemaan maailmaa uskonnollisen ja poliittisen legitimiteetin kautta. Maailman talousjärjestelmää muutettaisiin siten, että kaikki valtiot ovat omavaraisia ja perustuvat maataloudelle. Hän syytti ulkomaalaisia pysyvän asuinpaikan ja kansalaisoikeuksien saamisesta. Hän halusi kaikkien etnisesti ei-japanilaisten ihmisten palaavan esi-isiensä kotimaahan, vaikka he olisivat syntyperäisiä japanilaisia. Hän halusi Yhdysvaltojen vetävän pois asevoimansa muiden maiden tukikohdista, mukaan lukien Okinawalta. Viimeisen tuomion jälkeen hän lupasi syöstä synnintekijät tuleen.[lähde? ]
Vaalit

Matayoshi oli ehdokkaana monissa vaaleissa vuosien 1997 ja 2017 välillä, mutta ei voittanut. Hän tuli tunnetuksi omalaatuisista kampanjoista, joissa hän kehotti vastaehdokkaita tekemään itsemurhan.  Useimpien japanilaisten poliitikkojen tavoin hän tiedotti kampanjoistaan pakettiautosta, johon on asennettu jättimäiset kaiuttimet. Useimmista japanilaisista poliitikoista poiketen hän lausui kampanjan iskulauseita kabukista vaikutteita saaneella tyylitellyllä äänellä.
Vaalit > Epäonnistuneet ehdokkuudet

Ginowanin pormestarinvaalit (1997)
Okinawan valtuustovaalit (1998)
Okinawan prefektuurin kuvernöörinvaalit (1998)
Ginowanin pormestarinvaalit (2001)
Nagon pormestarinvaalit (2002)
Okinawan prefektuurin kuvernöörinvaalit (2002)
Tokion edustajainhuoneen vaalit, ensimmäinen piiri (2003)
Tokion valtuustovaalit (2004)
Tokion edustajainhuoneen vaalit, ensimmäinen piiri (2005)
Tokion valtuustovaalit (2013)
Jonny Lee Miller

| Jonny Lee Miller |
| --- | --- |
 Miller vuonna 2012.
Henkilötiedot
Syntynyt: 15. marraskuuta 1972 (ikä 51) Kingston upon Thames, Lontoo
Ammatti:  näyttelijä
Puoliso:  Angelina Jolie (1996-1999) Michele Hicks (2008-) 
Näyttelijä
Aktiivisena:  1983–
Merkittävät roolit:  Sherlock Holmes (Holmes NYC) Simon "Sick Boy" Williamson (Trainspotting)
Aiheesta muualla
IMDb 
Elonet
Jonathan "Jonny" Lee Miller (s. 15. marraskuuta 1972 Kingston upon Thames, Lontoo), on brittiläis-yhdysvaltalainen näyttelijä, joka on esiintynyt useissa elokuvissa ja televisiosarjoissa.
Millerin isoisä on näyttelijä Bernard Lee.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1995 | Hakkerit | Hackers | Dade Murphy |
| 1996 | Trainspotting | Trainspotting | Simon "Sick Boy" Williamson |
| 1997 | Hehkutuksia | Afterglow | Jeffrey Byron |
| 1997 | Sodan uhrit | Regeneration | 2nd Lt. Billy Prior |
| 1999 | Plunkett & Macleane | Plunkett & Macleane | Macleane |
| 1999 | Kasvattitytön tarina | Mansfield Park | Edmund Bertram |
| 2000 | Dracula 2000 | Dracula 2000 | Simon Sheppard |
| 2000 | Kohtalokas aavistus | Complicity | Cameron Colley |
| 2000 | Love, Honour and Obey | Love, Honour and Obey | Jonny |
| 2002 | The Escapist | The Escapist | Denis Hopkins |
| 2003 | Byron | Byron | Lordi Byron |
| 2004 | Mindhunters | Mindhunters | Lucas Harper |
| 2004 | Melinda ja Melinda | Melinda and Melinda  | Lee |
| 2005 | Æon Flux | Æon Flux | Oren Goodchild |
| 2006 | The Flying Scotsman | The Flying Scotsman | Graeme Obree |
| 2009 | Endgame | Endgame | Michael Young |
| 2012 | Dark Shadows | Dark Shadows | Roger Collins |
| 2012 | Byzantium | Byzantium | kapteeni Ruthven |
| 2017 | T2 Trainspotting | T2 Trainspotting | Simon "Sick Boy" Williamson |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 2006–2007 | Smith | Smith | Tom | 7 jaksoa |
| 2008–2009 | Eli Stone | Eli Stone | Eli Stone | 26 jaksoa |
| 2009 | Emma | Emma | Mr. Knightley | Televisiominisarja |
| 2010 | Dexter | Dexter | Jordan Chase | 8 jaksoa |
| 2012–2015 | Holmes NYC | Elementary | Sherlock Holmes | 75 jaksoa |
Aiheesta muualla

Jonny Lee Miller Elonetissä.
Jonny Lee Miller Internet Movie Databasessa. (englanniksi)
Zvi Mazel

Zvi Mazel (hepr. ‏צבי מזאל‎, s. 4. maaliskuuta 1939) on israelilainen diplomaatti, joka on palvellut Israelin suurlähettiläänä Egyptissä, Romaniassa ja Ruotsissa.
Koulutus ja työkokemus

Zvi Mazel syntyi 4. maaliskuuta 1939 Bnei Brakissa Palestiinan brittiläisessä mandaatissa. Hän palveli Israelin puolustusvoimissa vuosien 1956 ja 1958 välillä. Mazel opiskeli yleistä valtio-oppia ranskalaisessa L'Institut d'études politiques de Paris -instituutissa. Hän tutustui Ranskassa tulevaan vaimoonsa Michelleen, joka on politiikan tutkija ja kirjailija. Mazel valmistui vuonna 1963 ja liittyi Israelin ulkoministeriön diplomaattijoukkoihin vuonna 1966. Hän työskenteli aluksi ulkoministeriön politiikan tutkimuksen instituutissa.
Vuosien 1969 ja 1973 välillä Mazel palveli Israelin suurlähetystön sihteerinä Antananarivossa Madagascarilla. Vuosien 1974 ja 1977 välillä hän työskenteli Israelin Ranskan suurlähetystössä Pariisissa, minkä jälkeen hän palasi politiikan tutkimuksen pariin Israelissa. Vuosien 1980 ja 1982 välillä hän palveli Israelin suurlähettiläänä Kairossa Israelin ja Egyptin välisten suhteiden liennytyksen kautena, joka päättyi vuoden 1982 Libanonin sotaan. Hän oli myös Israelin ulkoministeriön Pohjois-Afrikan ja Itä-Euroopan osastojen johtaja. Vuonna 1989 Mazel oli Israelin suurlähettiläs Romaniassa ja todisti Nicolae Ceaușescun hallinnon kaatumista Romanian vallankumouksessa. Vuonna 1992 hänet nimitettiin ulkoministeriön varajohtajaksi vastaamaan Israelin suhteista Afrikan maihin. Vuosien 1996 ja 2001 välillä Mazel oli jälleen Israelin suurlähettiläs Egyptissä.
Ruotsin suurlähettiläs

Mazel oli Israelin Ruotsin suurlähettiläs joulukuusta 2002 lähtien huhtikuuhun 2004 asti. Hän syytti Ruotsin politiikkaa, tiedotusvälineitä ja kirkkoa antisemitismin tukemisesta. Uppsalan arkkipiispa K. G. Hammarin esitettyä israelilaisten tuotteiden boikottia Mazel kommentoi arkkipiispan olevan "todennäköisesti antisemitisti." Hän kritisoi ulkoministeri Anna Lindhin lausuntoa, jonka mukaan Israelin ihmisoikeusrikkomuksia ei tule hyväksyä. Mazel myös nimitti Ruotsin entistä ulkoministeriä Sten Anderssonia ja Ruotsin Yhdistyneiden kansakuntien lähettilästä Pierre Schoria "ammattimaisiksi Israelin vihaajiksi."
16. tammikuuta 2004 Mazel hyökkäsi Dror Feilerin ja hänen vaimonsa Gunilla Sköld-Feilerin installaation Snövit och sanningens vansinne (Lumikki ja totuuden hulluus) kimppuun. Teos sijaitsi Historiallisessa museossa Tukholmassa. Teoksessa oli allas täynnä verenpunaista nestettä, jossa kelluvassa veneessä oli valokuva palestiinalaisesta Hanadi Jaradatista. Jaradat oli 4. lokakuuta 2003 tehnyt Haifassa Israelissa ravintolaan itsemurhaiskun, jossa sai surmansa 21 ihmistä. Teoksen kaiuttimista soi Johan Sebastian Bachin kantaatti Mein Herz schwimmt im Blut. Mazel työnsi installaation valonheittimen altaaseen, mikä synnytti oikosulun virranjakelussa ja sammutti muut valot. Museon turvakamerat taltioivat tapahtuman. Mazel perusteli tekonsa sillä, että hänestä installaatio ylisti palestiinalaisten terrori-iskuja Israelia vastaan. Feiler kiisti Mazelin syytökset ja sanoi olevansa "tyrmistynyt hyökkäyksestä."
Tapaus herätti paljon huomiota Ruotsin ja Israelin tiedotusvälineissä. Museonjohtaja Kristian Berg kommentoi välikohtausta israelilaiselle sanomalehdelle Haaretzille: "En kuullut kenenkään teoksen nähneen sanoneen, että se oli antisemitistinen installaatio juutalaisia tai Israelin kansaa vastaan. Näin ollen uskon, että tämä teos on kaapattu poliittisesti. Suurlähettiläs Mazelin siitä tekemä tulkinta oli hyvin kapeakatseinen ja hyvin poliittinen." Mazelin mukaan Ruotsi on "yksi antisemitistisimmistä maista maailmassa", jossa on "tiedotusvälineissä päivittäistä yllytystä tappaa juutalaiset." Israelin pääministeri Ariel Sharon myöhemmin kiitti Mazelia antisemitismin vastaisesta työstään.
Nykyinen työ

Nykyisin Mazel on Jerusalem Center for Public Affairs -keskuksen jäsen. Hän on kirjoittanut kattavasti Israelin ulkopoliittisista suhteista Egyptin ja Turkin kanssa. Hänen mukaansa Recep Tayyip Erdoğanin yritykset kääntää Mustafa Kemal Atatürkin sekulaarinen politiikka ovat tehneet Turkista Israelin ja länsimaiden vastustajan. Mazelin mielestä yhteistyö Egyptin kanssa on tärkeää Israelille, mutta hän vastusti Muslimiveljeskuntaa Egyptin presidentinvaaleissa 2012.
Snövit och sanningens vansinne.
Russell Tovey

| Russell Tovey |
| --- | --- |
 Tovey vuonna 2009.
Henkilötiedot
Syntynyt: 14. marraskuuta 1981 (ikä 42) Billericay, Iso-Britannia
Ammatti:  näyttelijä
Näyttelijä
Merkittävät roolit:  George (Being Human)
Aiheesta muualla
IMDb 
Elonet
Russell George Tovey (s. 11. marraskuuta 1981 Billericay) on brittiläinen näyttelijä, joka on esiintynyt teatterissa sekä useissa televisiosarjoissa ja elokuvissa. Hän on tunnettu roolistaan ihmissusi Georgena televisiosarjassa Being Human ja Stevena televisiosarjassa Becky ja Steve.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2001 | The Emperor's New Clothes | The Emperor's New Clothes | Recruit |
| 2006 | Wild Generation | The History Boys | Rudge |
| 2012 | Tower Block | Tower Block | Paul |
| 2012 | Grabbers | Grabbers | Smith |
| 2012 | Pirates! | The Pirates! In an Adventure with Scientists! | Albiinomerirosvo (äänirooli) |
| 2014 | Pride | Pride | Tim |
| 2014 | Muumit Rivieralla | Muumit Rivieralla | Muumipeikko (äänirooli) |
| 2014 | Muppets Most Wanted | Muppets Most Wanted | Lähetti |
| 2014 | Effie Gray | Effie Gray | George |
| 2015 | The Lady in the Van | The Lady in the Van | Nuori mies |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 2002 | Hiljainen todistaja | Silent Witness | Josh Palmer | 2 jaksoa |
| 2007 | Doctor Who | Doctor Who | Alonso Frame | jakso "Kirottujen laiva" |
| 2008 | Ashes to Ashes | Ashes to Ashes | Marcus Johnstone | 1 jakso |
| 2008 | Pikku Dorrit | Little Dorrit | John Chivery | 10 jaksoa |
| 2008–2012 | Being Human | Being Human | Gerge Sands | 24 jaksoa |
| 2009 | Neiti Marple | Agatha Christie's Marple | Terence Reed | jakso "Neiti Pinkertonin salaisuus" |
| 2010 | Doctor Who | Doctor Who | Alonso Frame | jakso "Kaiken loppu" |
| 2010–2013 | Becky ja Steve | Him & Her | Steve | 25 jaksoa |
| 2012 | Uusi Sherlock | Sherlock | Henry Knight | jakso "Helvetin hurtta" |
| 2014–2015 | Looking | Looking | Kevin Matheson | 15 jaksoa |
| 2015 | Banished | Banished | James Freeman | 7 jaksoa |
| 2016 | Yövahti | The Night Manager | Ogilvey | 1 jakso |
| 2016–2017 | Quantico | Quantico | Harry Doyle | 18 jaksoa |
Aiheesta muualla

Wikimedia Commonsissa on kuvia tai muita tiedostoja aiheesta .
Russell Tovey Elonetissä.
Russell Tovey Internet Movie Databasessa. (englanniksi)
Ivan Triesault

Vasemmalta oikealle Douglas Kennedy, Ivan Triesault ja James Griffith b-luokan elokuvassa The Amazing Transparent Man (1960).
Ivan Triesault (synt. Johann Constantin Treisalt, viroksi myös Juhan Treisalt, 13. heinäkuuta (J: 1. heinäkuuta) 1898 Tallinna, Vironmaan kuvernementti, Venäjän keisarikunta – 3. tammikuuta 1980 Los Angeles, Kalifornia, Yhdysvallat) oli pitkän uran Hollywoodissa tehnyt elokuvanäyttelijä, jonka molemmat vanhemmat olivat syntyisin Hiidenmaalta.
Triesault saapui Yhdysvaltoihin siirtolaisena vuonna 1916. Hänen näyttämöuransa alkoi baletista ja tanssiteatterista New Yorkissa. Filmiuralle Triesault siirtyi vuonna 1943, kun ohjaaja Michael Curtiz löysi hänet Broadwayltä marsalkka Mihail Tuhatševskin rooliin elokuvaan Tehtäväni Moskovassa (Mission to Moscow). Hänen tunnetuimmat roolinsa olivat ”herramiesnatsi” Eric Mathis Alfred Hitchcockin elokuvassa Notorious – kohtalon avain (1946) ja Erich von Stroheimin innoittama veteraaniohjaaja Von Ellstein Vincente Minnellin melodraamassa Särkyneiden haaveiden kaupunki (1952).
Ura elokuvien ja tv-sarjojen sivurooleissa, tyyppinä erityisesti korkeat upseerit tai herrasmiehet, jatkui katkeamattomana 1960-luvun loppuun saakka. Triesault nähtiin myös useissa lännensarjoissa ja esimerkiksi Batmanissa. Hänen viimeiseksi roolikseen jäi kuningas Encyclopedia Britannican kouluille tuottamassa kasvatuksellisessa lyhytfilmissä The Lady, or the Tiger? (1970).
Valikoima elokuvista

| Vuosi | Suomenkielinen nimi | Alkuperäinen nimi | Rooli | Pääosissa |
| --- | --- | --- | --- | --- |
| 1943 | Tehtäväni Moskovassa | Mission to Moscow | Marsalkka Mihail Tuhatševski | Walter Huston, Ann Harding |
| 1944 | Laulu Venäjästä | Song of Russia | Komissaari | Robert Taylor |
| 1944 | Hän kaatui kunnialla | Uncertain Glory | Sabotööri | Errol Flynn, Paul Lukas |
| 1944 | Hitler & kumpp. | Hitler Gang, The | Pastori Martin Niemöller | Bobby Watson (Hitler) |
| 1944 | Sankarin elämä | Story of Dr. Wassell, The | Apteekkarin kumppani | Gary Cooper |
| 1945 | Suuri unelma | Song to Remember, A | Nicolas Chopin, säveltäjän isä | Paul Muni,  Merle Oberon |
| 1946 | Notorious – kohtalon avain | Notorious | Eric Mathis | Cary Grant, Ingrid Bergman |
| 1947 | Kultaiset korvarenkaat | Golden Earrings | Gestapo-majuri Reimann | Ray Milland, Marlene Dietrich |
| 1949 | Johnny Allegro | Johnny Allegro | Pelham Vetch | George Raft, George Macready |
| 1950 | Kuollut saapuessaan | D.O.A. | Valokuvaaja | Edmond O'Brien |
| 1951 | Maantierosvojen kuningas | Lady and the Bandit, The | Kuningas Yrjö II | Louis Hayward |
| 1951 | Rommel, erämaan kettu | Desert Fox: The Story of Rommel, The | Saksalainen majuri | James Mason |
| 1952 | Särkyneiden haaveiden kaupunki | Bad and the Beautiful, The | Ohjaaja Von Ellstein | Lana Turner, Kirk Douglas |
| 1953 | Elisabethin rakkaus | Young Bess | Tanskan lähettiläs | Jean Simmons, Stewart Granger |
| 1953 | Kuinka miljonääri naidaan | How to Marry a Millionaire | Phillip, tarjoilijoiden päällikkö | Marilyn Monroe, Lauren Bacall |
| 1954 | Rajajoki | Border River | Paroni von Hollden | Joel McCrea, Yvonne De Carlo |
| 1954 | Hänen 12 miestään | Her Twelve Men | Erik Haldeman | Greer Garson, Robert Ryan |
| 1955 | Tyttö punaisessa keinussa | Girl in the Red Velvet Swing, The | Ludwig | Joan Collins, Farley Granger |
| 1957 | Silkkisukat | Silk Stockings | Venäläinen lähetystövirkailija | Fred Astaire, Cyd Charisse |
| 1957 | Lentävät paholaiset | Jet Pilot | Kenraali Langrad | John Wayne, Janet Leigh |
| 1958 | Nuoret leijonat | Young Lions, The | Saksalainen eversti | Marlon Brando, Montgomery Clift |
| 1958 | Eversti ja minä | Me and the Colonel | Puolan varakonsuli | Danny Kaye, Curd Jürgens |
| 1959 | Matka maan keskipisteeseen | Journey to the Center of the Earth | Ruotsalainen professori | Pat Boone, James Mason |
| 1961 | Alasti maailmassa | Go Naked in the World | Mons. Jacques Vrey | Gina Lollobrigida, Anthony Franciosa |
| 1961 | Barabbas | Barabbas | Keisari | Anthony Quinn, Silvana Mangano |
| 1962 | Ateenan kaunotar | It Happened in Athens | mm. Pierre de Coubertin | Jayne Mansfield |
| 1962 | 300 spartalaista | 300 Spartans, The | Entinen kuningas Demaratus | Richard Egan, Ralph Richardson |
| 1964 | Viva Las Vegas! | Viva Las Vegas | Pääkapteeni | Elvis Presley, Ann-Margret |
| 1965 | Kuolemanjuna | Von Ryan's Express | Wilhelm Von Kleist | Frank Sinatra, Trevor Howard |
| 1966 | Batman | Batman: The Movie | Saksan lähettiläs | Adam West, Burt Ward |
Aiheesta muualla

Ivan Triesault Internet Movie Databasessa. (englanniksi)
Ray Park

| Ray Park |
| --- | --- |
 Park vuonna 2011.
Henkilötiedot
Syntynyt: 23. elokuuta 1974 (ikä 50) Glasgow, Skotlanti
Näyttelijä
Aktiivisena:  1997–
Merkittävät roolit:  Darth Maul (Star Wars: Episodi I – Pimeä uhka)
Aiheesta muualla
www.raypark.com
IMDb 
Elonet
Ray Park (s. 23. elokuuta 1974 Glasgow, Skotlanti) on brittiläinen sijaisnäyttelijä, näyttelijä ja kamppailulajien taitaja.
Park aloitti uransa sijaisnäyttelijänä elokuvassa Mortal Kombat 2 – hävitys vuonna 1997. Vuonna 1999 Park esitti elokuvassa Star Wars: Episodi I – Pimeä uhka sithlordia nimeltä Darth Maul. Hahmon äänenä esiintyi Peter Serafinowicz.
Filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1999 | Star Wars: Episodi I – Pimeä uhka | Star Wars Episode I: The Phantom Menace | Darth Maul |
| 1999 | Päätön ratsumies | Sleepy Hollow | Päätön ratsumies |
| 2000 | X-Men | X-Men | Mortimer Toynbee / Sammakko |
| 2002 | Ballistic: Ecks vs. Sever | Ballistic: Ecks vs. Sever  | A.J. Ross |
| 2006 | Potheads: The Movie | Potheads: The Movie | Mr. D |
| 2006 | Slayer | Slayer | Acrobatic Vampire Twins |
| 2007 | What We Do Is Secret | What We Do Is Secret | Brendan Mullen |
| 2009 | G. I. Joe: The Rise of Cobra | G. I. Joe: The Rise of Cobra | Snake Eyes |
| 2009 | Fanboys | Fanboys | THX Security Guard #2 |
| 2009 | Hellbinders | Hellbinders | Max |
| 2010 | The King of Fighters | The King of Fighters | Rugal Bernstein |
| 2013 | G.I. Joe: Kosto | G.I. Joe: Retaliation | Snake Eyes |
| 2014 | Jinn | Jinn | Gabriel |
| 2018 | Solo: A Star Wars Story | Solo: A Star Wars Story | Darth Maul |
Filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 2008 | Li Xiao Long chuan qi | Li Xiao Long chuan qi | Chuck Norris | 4 jaksoa |
| 2009–2010 | Heroes | Heroes | Edgar | 9 jaksoa |
| 2009–2010 | Spartacus: Blood and Sand - Motion Comic | Spartacus: Motion Comic | Arkadios (äänirooli) | 4 jaksoa |
| 2011 | Nikita | Nikita | Brandon | 1 jakso |
| 2011 | Supah Ninjas | Supah Ninjas | Harry | 1 jakso |
| 2015 | Mortal Kombat X: Generations | Mortal Kombat X: Generations | Erron Black | 1 jakso |
Aiheesta muualla

Kuvia tai muita tiedostoja aiheesta Ray Park Wikimedia Commonsissa
Ray Park Elonetissä.
Ray Park Internet Movie Databasessa. (englanniksi)
Raisa Cacciatore

| Raisa Cacciatore |
| --- | --- |
 Raisa Cacciatore (2014).
Henkilötiedot
Syntynyt: 1. toukokuuta 1956 (ikä 68) Helsingin maalaiskunta
Kansalaisuus:  suomalainen
Ammatti:  lastenpsykiatri, Väestöliiton asiantuntijalääkäri, nuorisolääkäri, EMDR-terapeutti, tietokirjailija ja luennoitsija.
Kirjailija
Tyylilajit:  tietokirjallisuus
Palkinnot
 monia, mm. Suomen Kulttuurirahaston kunniapalkinto (2011) 
Aiheesta muualla
Kotisivut
Löydä lisää kirjailijoitaKirjallisuuden teemasivulta
Raisa Cacciatore (os. Alatalo; s. 1. toukokuuta 1956 Helsingin maalaiskunta) on lastenpsykiatri, nuorisolääkäri,  Väestöliiton asiantuntijalääkäri, Helsingin yliopiston väitöskirjatutkija, tietokirjailija ja luennoitsija. Hänen kotikaupunkinsa on Espoo.
Cacciatore valmistui Helsingin yliopistosta lääketieteen lisensiaatiksi vuonna 1985, lastenpsykiatriksi 1998, nuorisolääkäriksi 2017 ja sertifioiduksi EMDR-terapeutiksi 2017. Cacciatore on toiminut Helsingissä koulu-, neuvola- ja äitiysneuvolalääkärinä sekä terveyskeskus- ja työterveyslääkärinä ja vuodesta 1998 Väestöliitto ry:ssä.
Cacciatore on tukenut vanhempien, lasten ja nuorten hyvinvointia lukuisilla julkaisuillaan ja mielipidekirjoituksillaan. Hän on kehittänyt malleja ja materiaaleja erityisesti itsetunnon tukemiseen, väkivallan ehkäisyyn aggressiokasvatuksen avulla sekä ikätasoisen, korkealaatuisen seksuaalikasvatuksen kehittämiseen eri ikäisille. Lasten turvataidot ja seksuaalisen kaltoinkohtelun ehkäisy ovat olleet hänelle tärkeitä. Hän on ollut kirjoittamassa oikeudenkäyntilausuntoja seksuaalisen kaltoinkohtelun vaikutuksista nuorille.
Cacciatore on kuulunut vuodesta 2008 lähtien Maailman terveysjärjestön (WHO) seksuaalikasvatuksen asiantuntijaryhmään, joka on kehittänyt yhdessä Euroopan aluetoimiston kanssa Seksuaalikasvatuksen standardit Euroopassa, suuntaviivat poliittisille päättäjille, opetus- ja terveydenhoitoalan viranomaisille ja asiantuntijoille.
Raisa Cacciatoren isoisä oli kansanedustaja Evert Eloranta.
Palkinnot ja ehdokkuudet

Tietopöllö-palkinto (2003)
WSOY:n kirjallisuussäätiön palkinto (2005)
Suomen Valkoisen Ruusun Ritarimerkki (2005)
Terveyden pylväs (Terveyden edistämisen keskus 2008)
Hyvän tiedon omena (Terveystoimittajat ry, 2009)
Koulu- ja opiskelijaterveysteko (2010)
Vuoden käyttäytyjä (2010)
Suomen Kulttuurirahaston kunniapalkinto (2011)
Warelius-palkinto (2016)
Tiedonjulkistamisen valtionpalkinto (2017)
Tieto-Finlandia-ehdokkuus (2005)
Kirjallinen tuotanto

Luettelossa on osa Cacciatoren julkaisuista. Osa teoksista on käännetty ruotsiksi ja/tai viroksi.
Cacciatore, Raisa; Max Karukivi: Mieletön fiilis.  Tammi, 2014.  ISBN 9789513171773
Cacciatore, Raisa: Pelastakaa pojat.  Minerva Kustannus, 2011.  ISBN 9789524925006
Cacciatore, Raisa: Aikuisen naisen seksi.  WSOY, 2011.  ISBN 9789510367353
Cacciatore, Raisa: Portaita potkin.  WSOY, 2010.  ISBN 9789510360545
Cacciatore, Raisa: Ihanat ipanat.  WSOY, 2010.  ISBN 9789510337356
Cacciatore, Raisa: Kapinakirja. Kasvattajan käsikirja koululaisesta aikuiseksi..  Väestöliitto, 2009.  ISBN 9789522260284
Cacciatore, Raisa & Korteniemi-Poikela, Erja & Huovinen, Maarit: Miten tuen lapsen ja nuoren itsetuntoa.  WSOY, 2009.  ISBN 9789510321553
Brandt, Pia & Korteniemi-Poikela Erja & Huovinen, Maarit & Cacciatore, Raisa: Hei beibi, mä oon tulta!.  WSOY, 2009 (2. painos).  ISBN 9789510268148
Cacciatore, Raisa: Kiukkukirja. Aggressiokasvattajan käsikirja vauvasta kouluikään.  Väestöliitto, 2008.  ISBN 9789519450605
Orkovaara, Pirjo & Cacciatore, Raisa & Furman, Ben & Hirvihuhta, Harri & Hämäläinen, Anu-Maaria & Kekki, Marjo & Korteniemi-Poikela, Erja: Dynamo. Terveystietoa 7.-9.-luokkalaisille.  (Kirjaesittely)  Tammi, 2008 (7. painos; uudempia painoksia tämän jälkeen).  ISBN 9789512657643
Cacciatore, Raisa: Huomenna pannaan pussauskoppiin!: eväitä tyttönä ja poikana kasvamisen haasteisiin syntymästä murrosikään.  WSOY, 2008.  ISBN 9789510329573
Cacciatore, Raisa: Aggression portaat: opetusmateriaali kouluille.  Opetushallitus, 2007.  ISBN 9789521334283
Cacciatore, Raisa: Sukupuolitaudit.  Kustannus Oy Duodecim, 2003.  ISBN 9789516561038